JayJayThrowThrow/commonwealth-wiki-mix huggingface dataset:
केरल में लाल बारिश

केरल में लाल वर्षा की घटना दक्षिण भारतीय राज्य केरल के वायनाड जिले में 15 जुलाई 1957 को हुई रक्त वर्षा थी जिसका बाद में पीला रंग हो गया। 25 जुलाई से 23 सितम्बर 2001 को भी केरल में छिटपुट रूप से लाल रंग की भारी वर्षा हुई जिससे कपड़ों का रंग गुलाबी हो गया। इसमें पीली, हरी और काली वर्षा भी देखने को मिली। रंगीन वर्षा केरल में सन् 1896 में भी हुई थी और विभिन्न बार देखी गयी है। जून 2012 और 15 नवम्बर 2012 से 27 दिसम्बर 2012 तक श्रीलंका के पूर्वी और उत्तर-मध्य प्रान्तों में भी रंगीन वर्ष देखी गयी।

सन् 2001 में एक प्रकाश सूक्ष्मदर्शी परीक्षा के बाद पहले यह माना गया कि वर्षा का रंग काल्पनिक उल्का विस्फोट से गिरने वाले पदार्थ से हुआ था। लेकिन भारत सरकार द्वारा किये गये एक अध्ययन ने निष्कर्ष निकाला की ट्रेंटेपोहलिया वंश की हरी एल्गी से स्थानीय रूप से हुये बीजाणुओं द्वारा इसका रंग लाल हुआ।
सन्दर्भ

श्रेणी:केरल का पर्यावरण
श्रेणी:चंगनासेरी
दिनेश कार्तिक

दिनेश कार्तिक (Dinesh Karthik) भारतीय क्रिकेट खिलाड़ी हैं। उनका जन्म एक जून 1985 को तमिलनाडु (Tamil Nadu) में हुआ. दिनेश कार्तिक विशेषज्ञ विकेटकीपर हैं, जो अच्छी बल्लेबाजी के लिए भी जाने जाते हैं। वे घरेलू क्रिकेट में तमिलनाडु के लिए खेलते हैं। इंडियन प्रीमियर लीग (आईपीएल) में उनकी टीम कोलकाता नाइट राइडर्स (केकेआर) थी । वे 2018 से इस टीम के कप्तान थे। वर्तमान में ये बैंगलोर के एक विस्फोटक बल्लेबाज़ हैं।
लेकिन आईपीएल 2022 के लिए उन्हें रॉयल चैलेंजर्स बैंगलोर की टीम ने अपना हिस्सा बना लिया है। दिनेश कार्तिक को 5.50 करोड़ रुपए देकर बंगलौर की टीम में शामिल किया गया है।]
दिनेश कार्तिक ने भारत के लिए पहला मैच 2004 में खेला। उन्होंने 5 सितंबर 2004 को इंग्लैंड के खिलाफ वनडे क्रिकेट में पदार्पण किया। दो महीने के भीतर ही वे टेस्ट क्रिकेटर भी बन गए। उन्होंने पहला टेस्ट मैच ऑस्ट्रेलिया के खिलाफ नवंबर 2004 में खेला। करीब दो साल बाद भारत ने अपना पहला टी20 मैच खेला। एक दिसंबर 2006 को खेले गए इस मैच में दिनेश कार्तिक भी शामिल थे। दिनेश कार्तिक 2007 में टी20 वर्ल्ड चैंपियनशिप जीतने वाली भारतीय टीम के सदस्य भी रहे हैं।

दिनेश कार्तिक ने इस साल इंग्लैंड एंड वेल्स में हुए आईसीसी विश्व कप में अपना आखिरी मैच खेला। भारत इस विश्व कप के सेमीफाइनल में न्यूजीलैंड से हार गया। इसके बाद दिनेश कार्तिक को टीम से बाहर कर दिया गया। DK के नाम से लोकप्रिय दिनेश कार्तिक अब टीम में वापसी की कोशिश में जुटे हुए हैं।
निजी जीवन

दिनेश कार्तिक ने 2007 में निकिता से शाादी की थी जिनका शादी के उपरान्त भी इण्डिया के बल्लेबाज मुरली विजय के साथ सम्बन्ध थे जिस कारण इन्होने 2012 में निकिता से तलाक ले लिया उसके बाद इन्होने 2015 में इण्डिया की जानी मानी स्कवैश प्लेयर दीपिका पलिकल से शादी कर ली और जो अभी तक दोनो साथ में है। दोनो के 2019 में दो जुडवा बच्चे भी हुये है।
बाहरी कड़ियाँ


श्रेणी:भारतीय विकेटकीपर
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
श्रेणी:1985 में जन्मे लोग
श्रेणी:जीवित लोग
श्रेणी:चेन्नई के लोग
श्रेणी:दाहिने हाथ के बल्लेबाज़
मुरली कार्तिक

मुरली कार्तिक (, जन्म 11 सितम्बर १९७६) एक पूर्व भारतीय क्रिकेट टीम के खिलाड़ी है जिन्होंने साल २००० से २००७ भारत के लिए टेस्ट क्रिकेट और एक दिवसीय अंतर्राष्ट्रीय क्रिकेट खेला था। इन्होंने २०१४ में क्रिकेट के सभी प्रारूपों से संन्यास लिया था।

मुरली कार्तिक बाएं हाथ के पारंपरिक स्पिनर थे. उनकी गेंद में स्पिन और अच्छी उछाल होती थी. वे अच्छी फ्लाइट भी कराते थे. मुरली कार्तिक अपने जमाने के देश के बाएं हाथ के सर्वश्रेष्ठ स्पिनर थे. हालांकि, उन्हें प्रतिभा के मुताबिक भारतीय टीम में मौका नहीं मिला. इसकी एक वजह यह भी थी कि उन दिनों भारतीय टीम में लेग स्पिनर अनिल कुंबले और आफ स्पिनर हरभजन सिंह की जोड़ी जम चुकी थी. कोई भी कप्तान या कोच अनिल कुंबले और हरभजन सिंह की जोड़ी नहीं तोड़ना चाहता था. इसलिए मुरली कार्तिक को ज्यादातर तभी भारतीय टीम में जगह मिली, जब अनिल कुंबले या हरभजन सिंह चोट के कारण खेलने में सक्षम नहीं थे.

साल 2004 में ऑस्ट्रेलिया के खिलाफ मुंबई टेस्ट में अनिल कुंबले, हरभजन सिंह और मुरली कार्तिक तीनों ही खेले. इस मैच में सबसे अधिक सात विकेट मुरली कार्तिक ने लिए और मैन ऑफ द मैच चुने गए. मुरली कार्तिक को इस मैच के बाद सिर्फ एक मैच में मौका मिला. दक्षिण अफ्रीका के खिलाफ इस टेस्ट मैच में वे सिर्फ दो विकेट ले सके. इसके बाद मुरली कार्तिक को भारतीय टेस्ट टीम में कभी शामिल नहीं किया गया. अपना आखिरी टेस्ट मैच खेलने के 10 साल बाद इस खिलाड़ी ने सक्रिय क्रिकेट से संन्यास ले लिया और कॉमेंट्री करने लगे. अब वे देश के लोकप्रिय कॉमेंटटरों में गिने जाते हैं.
सन्दर्भ

श्रेणी:क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
मंदिरा बेदी

मन्दिरा बेदी हिन्दी फिल्मों की एक प्रसिद्ध अभिनेत्री हैं।
प्रारंभिक जीवन और परिवार

मंदिरा बेदी का जन्म कलकत्ता में वेरिंदर सिंह और गीता बेदी के घर हुआ था। उनका (दिवंगत) तेजी सिंह के साथ मातृ संबंध है, जो भारतीय वायु सेना के मार्शल (दिवंगत) अर्जन सिंह की पत्नी हैं । उनके बड़े भाई एक बैंक निवेशक हैं। उन्होंने अपनी स्कूली शिक्षा कैथेड्रल और जॉन कॉनन स्कूल , बॉम्बे में की और सेंट जेवियर्स कॉलेज, बॉम्बे से स्नातक की उपाधि प्राप्त की । इसके बाद, उन्होंने सोफिया पॉलिटेक्निक कॉलेज , बॉम्बे से पोस्ट ग्रेजुएशन किया ।
व्यक्तिगत जीवन

बेदी ने 14 फरवरी 1999 को राज कौशल से शादी की । 27 जनवरी 2011 को यह घोषणा की गई कि दंपति अपने पहले बच्चे की उम्मीद कर रहे हैं। बेदी ने 19 जून 2011 को मुंबई के लीलावती अस्पताल में वीर नाम के एक लड़के को जन्म दिया । 2013 में, बेदी और उनके पति ने एक लड़की को गोद लेने के लिए आवेदन किया था। 28 जुलाई 2020 को, उन्होंने 4 साल की बच्ची को गोद लिया और उसका नाम तारा बेदी कौशल रखा।

वह हिंदू धर्म में विश्वास करती है। उन्होंने अपनी नाभि के नीचे ओम का टैटू बनवाया है जो विष्णु की नाभि से ब्रह्मांड के जन्म का प्रतीक है।

2021 में उनके पति की मृत्यु हो गई, बेदी ने सामाजिक मानदंडों के खिलाफ जाकर दाह संस्कार किया।
फिल्मी सफर

प्रमुख फिल्में

पुरस्कार

श्रेणी:हिन्दी अभिनेत्री
श्रेणी:1972 में जन्मे लोग
श्रेणी:जीवित लोग
फरहा

फरहा हिन्दी फिल्मों की एक प्रसिद्ध अभिनेत्री हैं।
व्यक्तिगत जीवन
फिल्मी सफर

प्रमुख फिल्में

बिनमी होंवे तो ऐसी राजस्थानी फिल्म
🎬 परिचय
पूरा नाम: Farah Naaz Hashmi (Farah)
जन्म: 9 दिसंबर 1968, हैदराबाद, भारत (अब तेलंगाना)
संबंध: बड़ी बहन है बॉलीवुड अभिनेत्री तबू (Tabu), और शबाना आज़मी, तनवी आज़मी, बाबा आज़मी की भतीजी हैं
---
करियर की खास बातें
फिल्मी शुरुआत: यश चोपड़ा की फिल्म Faasle (1985) से, जिसमें उन्होंने हीरोइन की भूमिका निभाई
प्रमुख फिल्में: Naseeb Apna Apna (1986), Imaandaar (1987), Yateem (1988), Baap Numbri Beta Dus Numbri (1990), Begunaah (1991), Bhai Ho To Aisa (1995), Sautela Bhai (1996) तथा Love 86, Marte Dam Tak आदि में कई सुपरस्टार्स के साथ काम किया
---
पर्सनल लाइफ और बाद का जीवन
विषय विवरण
पहली शादी विंदू दारा सिंह (विवाह 1996, तलाक 2002)। उनसे उनका एक बेटा है: फतेह रंधावा (जन्म 1997)
दूसरी शादी अभिनेता Sumeet Saigal से 2003 में विवाह; इस शादी के बाद उन्होंने धीरे‑धीरे फिल्मों से दूरी बना ली
करियर के शीर्ष पर पहुँचकर उनका जीवन निजी उतार-चढ़ावों के कारण प्रभावित हुआ—उनकी आक्रामक और गुस्सैल स्वभाव की चर्चा भी कई मौकों पर हुई, जैसे सेट पर चंकी पांडे आदि से झड़पें; यही वजह बनी की उनका लंबे समय तक फिल्मी दुनिया से नामर्दी का सामना करना पड़ा । अंततः उन्होंने 1996 में एक्टिंग से संन्यास ले लिया (बाद में कुछ टीवी कार्य किए) और अब कैमरे से दूर मुंबई में पति-पुत्र के साथ निजी जीवन व्यतीत कर रही हैं ।
---
संक्षेप में
फ़राह नाज़ एक समय में बॉलीवुड की जानी-मानी हिरोइन थीं, जिन्होंने कई हिट फिल्में दीं।
हालांकि, तबू की सफलता के विपरीत, उन्होंने अपने निजी जीवन की चुनौतियों—विवाह, तलाक, स्वभाव—के चलते धीरे-धीरे फिल्मों से दूरी बना ली।
उनका करियर 1985 से लेकर 1996 तक सक्रिय रहा, और इसके बाद वे पूरी तरह से पब्लिक से गायब हो गईं।
और पुरस्कार
सन्दर्भ

बाहरी कड़ियाँ

श्रेणी:अभिनेत्री
श्रेणी:हिन्दी अभिनेत्री
श्रेणी:1968 में जन्मे लोग
श्रेणी:जीवित लोग
गीता बाली

गीता बाली हिन्दी फिल्मों की एक प्रसिद्ध अभिनेत्री हैं। गीता बाली का जन्म विभाजन के पूर्व के पंजाब में हरकिर्तन कौर के रूप में हुआ था। वह सिख थीं और उनके फ़िल्मों में आने से पहले उनका परिवार काफी गरीबी में रहता था। १९५० के दशक में वह काफी विख्यात अदाकारा थीं।
व्यक्तिगत जीवन

1955 में उन्होंने अपने से 2 वर्ष छोटे शम्मी कपूर से विवाह कर लिया। शम्मी कपूर उस समय बड़े सितारे नहीं थे। विवाह के पहले उन्होंने अपने होने वाले देवर राज कपूर के साथ बावरे नैन में एवं होने वाले ससुर पृथ्वीराज कपूर के साथ आनन्द मठ फ़िल्म में काम किया।
उनके सेक्रेटरी सुरिन्दर कपूर थे जिनको निर्माता निर्देशक पुत्र बोनी कपूर एवं अभिनेता अनिल कपूर के नाम से ज्यादा जाना जाता है।
21 जनवरी 1965 को उनकी चेचक की बीमारी से मृत्यु हो गई। वे अपने पीछे 8 वर्ष का पुत्र आदित्य एवं 3 वर्ष की पुत्री कंचन को छोड़ गईं।
फिल्मी सफर

प्रमुख फिल्में
पुरस्कार

श्रेणी:अभिनेत्री
श्रेणी:हिन्दी अभिनेत्री
श्रेणी:1930 में जन्मे लोग
श्रेणी:निधन वर्ष अनुपलब्ध
स्टार स्क्रीन पुरस्कार

स्टार स्क्रीन पुरस्कार समारोह भारत का एकमात्र पुरस्कार है जिसे मोशन पिक्चर आर्टस एवं साइन्स अकादमी से मानयता मिली है।
इतिहास

पुरस्कार

प्रसिद्ध पुरस्कार

* स्टार स्क्रीन सर्वश्रेष्ठ अभिनेता पुरस्कार
* स्टार स्क्रीन सर्वश्रेष्ठ अभिनेत्री पुरस्कार
* स्टार स्क्रीन सर्वश्रेष्ठ सहायक अभिनेता पुरस्कार
* स्टार स्क्रीन सर्वश्रेष्ठ सहायक अभिनेत्री पुरस्कार
विशेष पुरस्कार

तकनीकी पुरस्कार

मराठी चलचित्र

इन्हें भी देखें

सन्दर्भ
बाहरी कड़ियाँ

श्रेणी:स्टार स्क्रीन पुरस्कार
श्रेणी:फ़िल्म पुरस्कार
श्रेणी:हिन्दी फ़िल्में
मनीषा कोइराला

मनीषा कोइराला (जन्म: 16 अगस्त, 1970) हिन्दी फ़िल्मों की एक नेपाली अभिनेत्री हैं।
व्यक्तिगत जीवन

जानी-मानी नेपाली अभिनेत्री मनीषा कोइराला का कोई बच्चा नहीं है। 2010 में उन्होंने नेपाली व्यवसायी सम्राट दहल से शादी की, लेकिन 2012 में दोनों ने तलाक ले लिया। तब से, मनीषा कोइराला ने अपने अभिनय करियर और सामाजिक कार्यकर्ता के रूप में अपने काम पर ध्यान केंद्रित किया है। वह कैंसर से अपनी लड़ाई के बारे में भी बहुत खुली रही हैं और उन्होंने इस बीमारी के साथ अपने अनुभवों के बारे में एक किताब लिखी है। मनीषा कोइराला फिल्म इंडस्ट्रीज में एक सम्मानित व्यक्ति हैं और नेपाल और उसके बाहर सामाजिक परिवर्तन के लिए एक आवाज हैं।

मनीषा कोइराला के पिता का नाम प्रकाश कोइराला है। वह नेपाल में एक राजनीतिज्ञ थे और नेपाली सरकार में पर्यावरण और विज्ञान और प्रौद्योगिकी मंत्री के रूप में कार्यरत थे। मनीषा कोइराला नेपाल में एक राजनीतिक रूप से प्रभावशाली परिवार से आती हैं, उनके दादा बिश्वेश्वर प्रसाद कोइराला नेपाल के पूर्व प्रधान मंत्री हैं, और उनके परिवार के कई अन्य सदस्य राजनीति में शामिल हैं। अपने परिवार की राजनीतिक पृष्ठभूमि के बावजूद, मनीषा कोइराला ने अभिनय में अपना करियर बनाने का फैसला किया, और भारत और नेपाल में सबसे सफल अभिनेत्रियों में से एक बन गई हैं(1)मनीषा कोइराला के पिता का नाम प्रकाश कोइराला है। वह नेपाल में एक राजनीतिज्ञ थे और नेपाली सरकार में पर्यावरण और विज्ञान और प्रौद्योगिकी मंत्री के रूप में कार्यरत थे। मनीषा कोइराला नेपाल में एक राजनीतिक रूप से प्रभावशाली परिवार से आती हैं, उनके दादा बिश्वेश्वर प्रसाद कोइराला नेपाल के पूर्व प्रधान मंत्री हैं, और उनके परिवार के कई अन्य सदस्य राजनीति में शामिल हैं। अपने परिवार की राजनीतिक पृष्ठभूमि के बावजूद, मनीषा कोइराला ने अभिनय में अपना करियर बनाने का फैसला किया, और भारत और नेपाल में सबसे सफल अभिनेत्रियों में से एक बन गई हैं।
फिल्मी सफर का सफरनामा
प्रमुख फिल्में
पुरस्कार

फ़िल्मफ़ेयर पुरस्कार

* - सर्वश्रेष्ठ अभिनेत्री पुरस्कार -
स्टार स्क्रीन पुरस्कार

* 1996 - स्टार स्क्रीन सर्वश्रेष्ठ अभिनेत्री पुरस्कार - ख़ामोशी
सन्दर्भ
बाहरी कड़ियाँ

*
* Official website of Manisha Koirala


श्रेणी:नेपाली अभिनेत्री
श्रेणी:हिन्दी अभिनेत्री
श्रेणी:1970 में जन्मे लोग
श्रेणी:जीवित लोग
चीनी कम (2007 फ़िल्म)

चीनी कम 2007 में प्रदर्शित हुई हिन्दी भाषा की फिल्म है। इसकी कहानी 64 वर्ष के पुरुष, 34 वर्ष की लड़की और उनके बीच प्रेम संबंध की है।
संक्षेप

बुद्धदेव गुप्ता यानी अमिताभ बच्चन 64 वर्ष के शेफ़ (ख़ानसामा) हैं और लंदन के टॉप भारतीय रेस्तरां के मालिक हैं। 64 वर्षीय बावर्ची अमिताभ बच्चन थोड़े ग़ुस्सैल हैं लेकिन जब वे लड़ते-झगड़ते तब्बू के प्यार में पड़ जाते हैं तो हालात बदलते हैं।
चरित्र

मुख्य कलाकार

* अमिताभ बच्चन – बुद्धदेव गुप्ता
* तब्बु देवगन – नीना वर्मा
* परेश रावल – ओमप्रकाश वर्मा, नीना के पिता
* ज़ोहरा सहगल – श्रीमति गुप्ता, बुद्धदेव की माँ
* स्विनी खरा – सेक्सी
दल

संगीत

तमिल फिल्मों के सफल संगीतकार इलाया राजा ने इसमें अपना संगीत दिया है।
रोचक तथ्य
परिणाम

बौक्स ऑफिस

समीक्षाएँ
नामांकन और पुरस्कार
टिप्पणी
सन्दर्भ
बाहरी कड़ियाँ

*

श्रेणी:2007 में बनी हिन्दी फ़िल्म
१९५५

1955 ग्रेगोरी कैलंडर का एक साधारण वर्ष है।
घटनाएँ

* 6अप्रैल - अमेरिका ने परमाणु परीक्षण किया।
* 12अप्रैल - डॉ. जोंस साकने विकसित पोलियो वैक्सीन को सुरक्षित और प्रभावी घोषित किया गया।
* 2 अगस्त - सोवियत संघ ने परमाणु परीक्षण किया।
* 19 अगस्त - अमेरिका ने साइकिल पर आयात शुल्को 50 प्रतिशत बढाया।
* 16 सितंबर - युवान पेरॉन अर्जेंटिना से विदा।
अज्ञात तारीख़ की घटनाएँ

जन्म

जनवरी-मार्च

* ११ फरवरी - टीना मुनीम का जन्म।
* ७ मार्च - अनुपम खेर हिन्दी फ़िल्मों के प्रसिद्ध अभिनेता का जन्म।
* १९ मार्च - ब्रूस विलिस अमेरिकी फिल्म अभिनेता का जन्म।
अप्रैल-जून

जुलाई-सितंबर

* २२ अगस्त - चिरंजीवी का जन्म।
* २१ सितंबर - गुलशन ग्रोवर का जन्म।
अक्टूबर-दिसंबर
निधन

जनवरी-मार्च

अप्रैल-जून

जुलाई-सितंबर

अक्टूबर-दिसंबर

श्रेणी:1955
श्रेणी:वर्ष
धूम

धूम () भारतीय हिन्दी फिल्म है, जिसका निर्देशन संजय गाधवी ने और निर्माण आदित्य चोपड़ा ने किया है। इस फिल्म में अभिषेक बच्चन, जॉन अब्राहम, उदय चोपड़ा और ईशा द्योल मुख्य किरदार में हैं। इस फिल्म को 27 अगस्त 2004 में सिनेमाघरों में प्रदर्शित किया गया था।
कहानी

इस कहानी की शुरुआत मुंबई में होती है, जब एक मोटरबाइक चलाने वाला गैंग शहर के बैंक और अन्य जगहों से पैसे चुराना शुरू कर देता है।

एसीपी जय दीक्षित (अभिषेक बच्चन) को इस मामले की छानबीन करने का काम दिया जाता है। वो उस गिरोह के लोगों को पकड़ने के लिए एक चोरी की बाइक बेचने और चलाने वाले अली खान (उदय चोपड़ा) से मिलता है और उसकी मदद से उस गिरोह के लोगों को पकड़ने का प्लान बनाता है, वो असफल हो जाता है। उस गिरोह का लीडर, कबीर (जॉन अब्राहम) उससे कहता है कि वो उसके सामने भी रहेगा, तो भी वो उसे पकड़ नहीं पाएगा, और ऐसा होता भी है। एक और चोरी होती है, जिसमें जय और अली को पहले से पता होता है कि वहाँ चोरी होने वाली है, पर वे लोग कुछ नहीं कर पाते हैं। हालांकि जय की गोली से उस गिरोह का एक सदस्य मारा जाता है, पर वे लोग एक और बार असफल हो जाते हैं। इस असफलता के कारण जय को अली के ऊपर गुस्सा आ जाता है और उन दोनों में बहस बाद में मारपीट का रूप ले लेती है, जिसके बाद अली उसे छोड़ कर चला जाता है।

रोहित, जो जय की गोली का शिकार हो जाता है, उसके जगह कबीर अब अली को लाने की सोचता है और उससे मिल कर अपने गिरोह में आने का न्योता देता है। अली मान जाता है और गिरोह से जुडने के बाद उसकी एक सदस्य, शीना (ईशा देओल) से अली को प्यार हो जाता है। कबीर अब भारत के सबसे बड़े कसीनो को लूटने का प्लान बनाता है, जिसके बाद उन्हें कभी और चोरी करने की जरूरत ही नहीं पड़ेगी। वो ये चोरी नए वर्ष के दिन करने का प्लान बनाता है। वे लोग उस कसीनो में अलग अलग रूप में आ जाते हैं, और जल्द ही कबीर को एहसास होता है कि ये जय का बुना हुआ जाल है। उन्हें ये भी पता चलता है कि अली अब भी जय के लिए ही काम कर रहा है।

कबीर किसी तरह जय की कैद से भागने में सफल हो जाता है और अपने गिरोह के साथ अपने गिरोह के ट्रक तक आ जाता है। वहाँ अली किसी तरह शिना को बंधक बनाए रखता है। उसे ऐसा लगते रहता है कि उसके बाकी गिरोह के लोग पकड़े गए हैं। पर वहीं कबीर को देख कर उसके तोते उड़ जाते हैं। कबीर आते साथ अली को मारने लगता है कि तभी जय आ जाता है और उसकी जान बचा लेता है। शिना को छोड़ कर गिरोह के सभी लोग भागने लगते हैं। जय और अली मिल कर उनका पीछा करते हैं और कबीर को छोड़ कर गिरोह के सभी लोग मारे जाते हैं। अंत में कबीर को जय और अली घेर लेते हैं। कहीं और जाने का रास्ता नहीं होने के कारण कबीर अपनी बाइक को नदी की ओर ले जाता है और बाइक के साथ नदी में गिर जाता है। इसके बाद जय और अली एक दूसरे से बात करते रहते हैं और फिल्म समाप्त हो जाती है।
कलाकार

* अभिषेक बच्चन — जय दीक्षित (एसीपी)
* जॉन अब्राहम — कबीर (गैंग का लीडर)
* उदय चोपड़ा — अली खान (बाइक चोर और रेसर)
* रिमी सेन — स्वीटी दीक्षित (जय की पत्नी)
* ईशा द्योल — शीना
* मनोज जोशी — शेखर कमल
* आरव चौधरी — राहुल
* फरीद अमीरी — टोनी
* रोहित चोपड़ा — रोहित
* अजय पांडे — विनोद
* भूपिंदर — चोर बाजार का गुंडा
* मेहुल भोजक — मनु
* युसुफ हुसैन — पुलिस कमिश्नर
* मुकेश आहूजा — बूकी
संगीत

इस फ़िल्म का गीत बहुत ही पसन्द किया गया था। खास कर 'धूम मचा ले' गीत। इसका बैकग्राउंड म्यूजिक भी लोगो को बहुत पसन्द आया था। कुछ लोगो के फोन का रिंगटोन 'धूम' फ़िल्म का बैकग्राउंड म्यूजिक था।
सन्दर्भ
बाहरी कड़ियाँ

श्रेणी:2004 में बनी हिन्दी फ़िल्म
रिमी सेन

रिमी सेन (, जन्म: 21 सितंबर, 1981) हिन्दी फ़िल्मों की एक अभिनेत्री हैं।
व्यक्तिगत जीवन

रिमी सेन का असली नाम शुभोमित्रा सेन है। उनका जन्म 21 सितंबर 1988 को कोलकाता, पश्चिम बंगाल में हुआ था।
फिल्मी सफर

रिमी की पहली हिन्दी फिल्म हंगामा थी। उसके बाद वो बाग़बान में छोटे से रोल में दिखीं। उनकी कुछ सफल फिल्में हैं:- धूम, दीवाने हुए पागल, फिर हेरा फेरी और गोलमाल। बिग बॉस 9 में वो हिस्सा ले चुकी है। 2017 में उन्होंने भाजपा की सदस्यता ली।
प्रमुख फिल्में
सन्दर्भ
बाहरी कड़ियाँ

श्रेणी:1981 में जन्मे लोग
श्रेणी:जीवित लोग
श्रेणी:हिन्दी अभिनेत्री
श्रेणी:बिग बॉस प्रतिभागी
उदय चोपड़ा

उदय चोपड़ा (जन्म: 5 जनवरी, 1973) हिन्दी फ़िल्मों के एक अभिनेता, निर्माता, पटकथा लेखक और सहायक निर्देशक हैं। ये यश चोपड़ा के बेटे और आदित्य चोपड़ा के भाई हैं। इन्होंने अपने पिता और भाई के कुछ फिल्मों में सहायक निर्देशक के रूप में भी काम किया था। ये वाईआरएफ़ एंटरटैनमेंट के सीईओ और यश राज फिल्म्स में अपनी माँ, पामेला चोपड़ा और अपने भाई के साथ मैनेजर हैं।
फिल्मी सफर

1994 में इन्होंने ये दिल्लगी फिल्म का निर्माण किया था, जिसमें अक्षय कुमार, काजल और सैफ अली खान मुख्य भूमिका में थे। इन्होंने अभिनय की शुरुआत मोहब्बतें (2000) के साथ शुरू किया था। इन्होंने ज्यादातर अपने पिता के कंपनी की निर्मित फिल्मों में ही अभिनय किया था।

2004 में इन्होंने अभिषेक बच्चन और जॉन अब्राहम के साथ धूम फिल्म में काम किया था। इसके बाद इन्होंने इसकी आगे की कड़ी, धूम 2 में और धूम 3 में भी काम किया।
व्यक्तिगत जीवन
प्रमुख फिल्में
नामांकन और पुरस्कार
सन्दर्भ
बाहरी कड़ियाँ

श्रेणी:1973 में जन्मे लोग
श्रेणी:भारतीय पुरुष आवाज अभिनेताओं
श्रेणी:जीवित लोग
श्रेणी:अभिनेता
श्रेणी:हिन्दी अभिनेता
सीरीस (बौना ग्रह)

सीरीस या सीरीज़ (प्रतीक: ) हमारे सौर मण्डल के क्षुद्रग्रह घेरे में स्थित एक बौना ग्रह है। इसका व्यास लगभग ९५० किमी है और यह अपने स्वयं के गुरुत्वाकर्षक खिचाव से गोल अकार पा चुका है। यह क्षुद्रग्रह घेरे की सब से बड़ी वस्तु है और इसमें उस पूरे घेरे की लाखों खगोलीय वस्तुओं के पूरे सम्मिलित द्रव्यमान का लगभग एक-तिहाई सीरीस में निहित है। माना जाता है के सीरीस बर्फ़ और पत्थर का बना हुआ है। अधिकतर वैज्ञानिक अनुमान लगते हैं के इसकी सतह बर्फ़ीली और अन्दर का केंद्रीय भाग पत्थरीला है। ऐसा भी संभव है के पत्थर और बर्फ़ के बीच एक पानी की मोटी तह हो।
इन्हें भी देखें

* बौना ग्रह
* क्षुद्रग्रह घेरा
* सौर मण्डल

श्रेणी:सौर मंडल
श्रेणी:सौर मंडल के ग्रह
श्रेणी:बौने ग्रह
श्रेणी:ग्रह
श्रेणी:क्षुद्रग्रह घेरा
ऍरिस (बौना ग्रह)

ऍरिस (प्रतीक: ) हमारे सौर मण्डल का सब से बड़ा ज्ञात बौना ग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "138119 ऍरिस" है। ऍरिस हमारे सौर मण्डल में सूरज की परिक्रमा करती सभी ज्ञात खगोलीय वस्तुओं में से नौवी सबसे बड़ी वस्तु है। इसका व्यास (डायामीटर) 2,300 - 2,600 किमी अनुमानित किया जाता है। इसका द्रव्यमान (मास) यम (प्लूटो) से 27% ज़्यादा और पृथ्वी के द्रव्यमान का केवल 027% है।

ऍरिस की खोज सन् 2004 में की गयी थी। यह एक वरुण-पार वस्तु है (यानि वरुण (नॅप्टयून) की कक्षा से भी बाहार है)। ऍरिस सूरज से बेहद दूर है और काइपर घेरे से भी बाहर एक बिखरे चक्र नाम के क्षेत्र में स्थित है। 2011 में यह सूरज से 96.6खगोलीय इकाई की दूरी पर था, जो प्लूटो से भी तीन गुना अधिक है। ऍरिस के इर्द-गिर्द इसका उपग्रह डिस्नोमिया परिक्रमा करता है। आज की तारीख़ में ऍरिस और डिस्नोमिया हमारे सौर मण्डल की सब से दूरी पर स्थित प्राकृतिक वस्तुएँ हैं।
अन्य भाषाओँ में

ऍरिस को अंग्रेज़ी में "Eris" और डिस्नोमिया को अंग्रेज़ी में "Dysnomia" लिखते हैं। ऍरिस का नाम प्राचीन यूनानी धर्म की एक देवी, ऍरिस (Ἔρις), से लिया गया है जो विवाद और लड़ाई-झगड़े की देवी मानी जाती थीं।
कक्षा और परिक्रमा

ऍरिस को सूरज की एक पूरी परिक्रमा लेने में 557 साल लग जाते हैं। ऍरिस की कक्षा सौर मण्डल के चपटे चक्र से तिरछी है। परिक्रमा करता हुआ यह आधे समय के लिए उस चक्र से ऊपर उठ होता है और बाक़ी आधे समय के लिए नीचे आ जाता है। इसके परिक्रमा कक्ष का सौर मण्डल के चक्र से 44 डिग्री का कोण है।
ऍरिस की बनावट

ऍरिस की सतह का एल्बीडो (सफ़ेदपन या चमकीलापन)0.86 है, जो सौर मण्डल की किसी भी अन्य वस्तु से अधिक है, सिवाय शनि के उपग्रह ऍनसॅलअडस के। वैज्ञानिक इसकी वजह यह बताते हैं के ऍरिस एक सूरज से अत्यंत दूर बहुत ही ठन्डे इलाक़े में है और उसकी सतह पर जमी हुई मीथेन गैस की चमकीली बर्फ़ हमेशा रहती है। इस रोशन छवि की वजह से अपनी पृथ्वी से गंभीर दूरी के बावजूद ऍरिस को साधारण ग़ैर-वैज्ञानिक लोग भी कुछ दूरबीनों से देख सकते हैं।

ऍरिस की सतह पर तापमान -243 से -217 डिग्री सेंटीग्रेड (यानि 30 से 58कैल्विन) अनुमानित किया गया है। ऍरिस की सतह भूरी है, जो की प्लूटो की लालिमा से भिन्न है। वैज्ञानिकों की सोच है के प्लूटो पर मीथेन की बर्फ़ टिक नहीं पाती और उसके नीचे के लाल रंगों वाले थोलिन नाम के पदार्थ नज़र आने लगते हैं। ऍरिस प्लूटो से अधिक सर्द है इसलिए मीथेन की बर्फ़ ऐसे थोलिनो को हमेशा एक भूरी रंग की बर्फीली चादर से ढके रखती है।
इन्हें भी देखें

* बौना ग्रह
* बिखरा चक्र
* वरुण-पार वस्तुएँ
* काइपर घेरा
* यम (प्लूटो)


श्रेणी:वरुण-पार वस्तुएँ
श्रेणी:बौने ग्रह
श्रेणी:सौर मंडल के ग्रह
श्रेणी:प्लूटोई
बौना ग्रह

बौना ग्रह एक ऐसा आकाशीय पिंड होता है जो किसी अन्य ग्रह की परिक्रमा नहीं करता तथा ग्रह के समान बहुत से गुण प्रदर्शित नहीं करता |

सौरमण्डल में बौने ग्रहों की संख्या अज्ञात है | बौना ग्रह का निर्धारण उसका करीब से अवलोकन करके किया जाता है | आधा दर्जन बौने ग्रहों में कम से कम एक चन्द्रमा अर्थात उपग्रह उपस्थित है | आकाशीय पिंडों को तीन भागों में विभाजित किया गया है जो तारे की विशिष्ट कक्षा में परिक्रमा करते हैं- बौना ग्रह, उपग्रह और ग्रह | ग्रह की नई संकल्पना ने प्लूटो को ग्रहों की श्रेणी से निकल कर बौने ग्रहों की श्रेणी में रखा गया |
अवधारणा का इतिहास

1801 में मंगल और बृहस्पति के बीच उपस्थित क्षुद्र ग्रहों की खोज से पहले उनको ग्रह माना जाता था | 1851 तक ग्रहों की संख्या 23 तक मानी जाने लगी | खगोलविदों ने छोटे पिंडों के लिए क्षुद्रग्रह शब्द का उपयोग शुरू किया और फिर उनका नामकरण या ग्रहों के रूप में वर्गीकरण करना बंद कर दिया | 1930 में यम की खोज के बाद सौरमंडल में 9 ग्रह माने जाने लगे
|

लगभग 50 वर्षों तक यम को बुध से बड़ा माना जाता था | 1978 में यम के उपग्रह शैरन की खोज हुए | इससे उसके द्रव्यमान और आकर का आंकलन करना आसान हो गया | तब पता चला की यम के आकर का जो पुराना आंकलन था वह उससे छोटा था | इसका भार पृथ्वी के चन्द्रमा से पांच गुणा और बुध से बीस गुणा कम था | पर अब भी यह क्षुद्रग्रह पट्टिका के सीरीस से 10 गुणा अधिक बड़ा था |


हमारे सौरमण्डल में पाँच ज्ञात पिण्डों को 'बौना ग्रह' की संज्ञा दी गयी है :
१) यम (प्लूटो)
२) सीरीस
३) हउमेया
४) माकेमाके
५) ऍरिस
(एरिस सबसे बड़ा बौना ग्रह है।)


श्रेणी:सौर मंडल
श्रेणी:बौने ग्रह
हिलेरी डफ़

thumb|right|हिलेरी डफ़
हिलेरी एरहार्ड डफ़ (अंग्रेजी:Hilary Erhard Duff) एक अमरीकी अभिनेत्री एवं गायिका हैं। उसक़ी बडी बहन हेलि डफ़ भी एक गायिका है। छोटे पर्दे पर लिज़ी मकग्वायर के रूप मे सफलता हासिल करने के बाद उसने कई फिल्मो मे अभिनय किया जिनमे प्रमुख है, चीपर बाइ द ड़जन (2003), द लिज़ी मकग्वायर मूवी (2003) तथा अ सिंद्रेला स्टोरी (2004)। उसने २००५ में $ १.५ करोड़ कमाया। डफ ने पाँप संगीत मैं खूब शोहरत हासिल की है तथा उसके एलबम की १.३ करोड से ज़्यादा की बिक्री हुई है। उसने अपनी कपड़ों की कलेक्शन, स्टफ बाई हिलरी डफ शुरू की है तथा एलिज़ाबेथ आर्डन के साथ एक इत्र की शुरूआत की है। २००७ में उसकी आने वाली फिल्में हैं वाँर ईंक तथा अनुप्राणित फूडफाइट। डफ की नवीनतम एलबम "डिगनिटी" अप्रिल २००७ में रिलीज हुई है।
शुरूआती जीवन

हिलरी का जन्म २८ सितम्बर १९८७ को ह्यूस्टन टेक्सस में हुआ जहाँ इनके पिता, राँबर्ट एरहार्ड डफ श्रंखला दूकानो के मालिक है तथा इनकी माँ, सूसन कॉलिन्स एक गृहिणी है। उनकी माँ के प्रोत्साहन से दोनो डफ बहनो ने अभिनय की क्लास में भाग लिया जिस से उन्हे कई स्थानीय नाटको में काम मिला।
सन्दर्भ

टीका-टिप्पणी


बाहरी कड़ियाँ

* आधिकारिक जालपृष्ठ

श्रेणी:अंग्रेजी अभिनेत्री
श्रेणी:1987 में जन्मे लोग
श्रेणी:जीवित लोग
भारतीय ज्ञानपीठ

भारतीय ज्ञानपीठ भारत में साहित्य संबंधी गतिविधियों के संवर्धन और संरक्षण के लिए कार्यरत सबसे प्रमुख और प्रतिष्ठित संस्थान है। श्रीमती रमा जैन और श्री साहूशान्ति प्रसाद जैन द्वारा संस्थापित यह संस्थान साहित्यिक पुस्तकें प्रकाशित करता है तथा ज्ञानपीठ पुरस्कार और मूर्तिदेवी पुरस्कार नामक दो पुरस्कार प्रदान करता है, जो साहित्य के सर्वोच्च पुरस्कारों में से हैं। इसकी स्थापना 1965 में हुई।
बाहरी कड़ियाँ

* भारतीय ज्ञानपीठ का आधिकारिक जालस्थळ


श्रेणी:हिन्दी प्रकाशक
श्रेणी:भारत के प्रकाशन संस्थान